
AVIZ
asupra propunerii legislative privind abrogarea dispoziţiilor care reglementează posibilitatea pensionării anticipate a personalului de specialitate juridică din sistemul judiciar



În conformitate cu prevederile art.94 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată cu dezbaterea şi avizarea propunerii  legislative privind abrogarea dispoziţiilor care reglementează posibilitatea pensionării anticipate a personalului de specialitate juridică din sistemul judiciar, trimisă cu adresa nr. Plx616/2019 din 26 noiembrie 2019.
Potrivit prevederilor art.61 din Regulamentul Camerei Deputaţilor, republicat, membrii Comisiei au examinat propunerea legislativă mai sus menţionată în şedinţa din 4 decembrie 2019.
În urma finalizării dezbaterilor, membrii comisiei au hotărât, cu unanimitate de voturi avizarea favorabilă a propunerii legislative.

